जीत के बाद साइना ने कहा कि हमसे फाइनल में पहुंचने की अपेक्षा थी। मैंने कभी नहीं सोचा था कि सिंगापुर से हमें ऐसी चुनौती मिलेगी। उन्होंने कहा कि मुझे खुशी है कि मैं यह मैच जीतकर भारत को फाइनल तक ले जाने में मदद कर सकी। मुकाबले की शुरुआत मिश्रित युगल में सात्विक रांकिरेड्डी और अश्विनी पोनप्पा ने योंग केइ टैरी ही और जिया यंग क्रिस्टल वोंग के खिलाफ की। भारतीय जोड़ी ने कड़ी चुनौती का सामना करके 22-20, 21-18 से जीत दर्ज की।